
Αριθ. 2041853/3072/0022 (1) 


Καθορισμός αποδοχών του με σχέση εργασίας Ιδιωτικού Δικαίου Προ¬ 
σωπικού (αορίστου και ορισμένου χρόνου) του Υπουργείου Εργασίας 

που δεν έχει συνδικαλιστική εκπροσώπηση. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Σύμφωνα με, 

1. Τις διατάξεις της παρ. 2 του άρθρου 19 του 1876/90 «Ελεύθερες 
συλλογικές διαπραγματεύσεις και άλλες διατάξεις». 

2. Τις διατάξεις του άρθρου 40 του Ν. 849/78 (ΦΕΚ 232/Α/78). 

3. Την 1660/1007556/116/0006Α/23.1.92 (ΦΕΚ 31/Β'/92) 
απόφαση Πρωθυπουργού και Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στον υφυπουργό Οικονομικών». 

4. Το γεγονός ότι, ελλείψει των νομίμων προϋποθέσεων, συντρέχει 
περίπτωση αδυναμίας υπογραφής συλλογικής συμβάσεως εργασίας για 
το προσωπικό το οποίο αφορά η παρούσα απόφαση, αποφασίζουμε: 

Καθορίζουμε τις αποδοχές του προσωπικού με σχέση εργασίας Ιδιω¬ 
τικού Δικαίου (αορίστου και ορισμένου χρόνου) που υπηρετεί στο Υπουρ¬ 
γείο Εργασίας και δεν έχει συνδικαλιστική εκπροσώπηση, ως εξής: 

1. Για τη μισθοδοσία του προσωπικού αυτού έχουν εφαρμογή οι δια¬ 

τάξεις του Ν. 1505/84 «Αναδιάρθρωση μισθολογίου Προσωπικού Δη¬ 
μόσιας Διοίκησης.» όπως τροποποιήθηκε με το Ν. 1810/88 «Συ¬ 

μπλήρωση και βελτίωση του Ν. 1505/84...... 

2. Η κατάταξη στα μισθολογικά κλιμάκια του Ν. 1505/84 θα γίνει 
με βάση τα τυπικά προσόντα που απαιτήθηκαν κατά την αρχική πρόσ¬ 
ληψη των υπαλλήλων αυτών ή εκείνα που απαιτήθηκαν για την τυχόν 
ένταξή τους σε άλλη ειδικότητα και όχι με άλλα αυξημένα πρόσθετα 
προσόντα που είχαν ή απέκτησαν κατά την περίοδο της εργασίας τους. 

3. Οι διατάξεις των άρθρων 1, 15, 17 παρ. 1, 2 και 3, 22, 23, 25 
παρ. 1, 2, 26, 27, 28, 29 30 και 31 του Ν. 1505/84, καθώς και των 
άρθρων 9, 10 παρ. 1, 2 και 4,11,14,16,18 και 20 του Ν. 1810/88 


δεν έχουν εφαρμογή στο ανωτέρω προσωπικό. 

4. Οι υπηρεσίες που προσφέρθηκαν σε τομείς έξω του Δημοσίου, 
Ν.Π.Δ.Δ και Ο.Τ.Α. (δηλ. υπηρεσίες Ιδιωτικού Τομέα) δεν αναγνωρίζο¬ 
νται για τη μισθολογική εξέλιξη των υπαλλήλων (Μ.Κ. και χρονοεπί¬ 
δομα). 

5. Η ισχύς της απόφασης αυτής ισχύει από 1.1.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 1992 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΡΓΑΣΙΑΣ 

ΚΟΝ/ΝΟΣ ΓΙΑΤΡΑΚΟΣ ΑΡ. ΚΑΛΑΝΤΖΑΚΟΣ 

-♦- 

Αριθ. 2046441/3438/0022 (2) 

Αποζημίωση μελών Δ.Σ. Ταμείου διαχείρισης των πιστώσεων για την 
εκτέλεση αρχ/κών έργων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Το άρθρο 4 παρ. 1 και 7 του Ν. 2021/1992 «Ταμείο διαχείρισης 
πιστώσεων για την εκτέλεση αρχαιολογικών έργων και άλλες διατά¬ 
ξεις» (ΦΕΚ Α: 36). 

2. Την αριθ. 49610/28.11.1990 κοινή υπουργική απόφαση «Εξαί¬ 
ρεση από τον περιορισμό των τριών υπογραφών» (ΦΕΚ Β: 743). 

3. Την αριθμ. Υ 1660/1007556/116/0006/23.1.92 κοινή από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων στον Υφυπουργό Οικονομικών», αποφασίζουμε: 

1. Καθορίζουμε την κατα συνεδρίαση αποζημίωση των μελών του 
Διοικητικού Συμβουλίου του «Ταμείου διαχείρισης πιστώσεων για την 
εκτέλεση αρχαιολογικών έργων» (ν.π.ι.δ. μη υπαγόμενου στον δημόσιο 
τομέα), και μέχρι πέντε (5) συνεδριάσεις κατά μήνα, ως εξής: 

α. Για τον Πρόεδρο δρχ.: 7.000 (επτά χιλιάδες) 

β. Για ένα έκαστο των λοιπών μελών δρχ.: 5.000 (πέντε χιλιάδες) 

γ. Για το γραμματέα δρχ.: 3.000 (τρεις χιλιάδες) 

2. Η δαπάνη που προκαλείται βαρύνει τις πιστώσεις των έργων του 
εν λόγω Ταμείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 1992 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΚΩΝ/ΝΟΣ ΓΙΑΤΡΑΚΟΣ ΑΝΝΑ ΨΑΡΟΥΔΑ-ΜΠΕΝΑΚΗ 

ΚΑΝΟΝΙΣΜΟΣ ΤΠ’ ΑΡ. 2 

Σχέσεις Ποδοσφαιρικών Ανωνύμων Εταιρειών (ΠΑΕ) και επαγγελμα- 
τιών ποδοσφαιριστών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 21 του Ν. 1958/1991 «Τμήματα Αμει- 
βομένων Αθλητών-Αθλητικές Ανώνυμες Εταιρείες και άλλες διατά¬ 
ξεις». 

2. Τις σχετικές αντίθετες μεταξύ τους απόψεις και ειδικά τις: 

α) από 1.6.92 με αρ. πρωτ.: 8102 της ΕΠΟ 

β) από 28.5.92 με αρ. πρωτ.: 6921 της ΕΠΑΕ 

γ) από 27.5.92 με αρ. πρωτ.: 140 του ΠΣΑΠ 

και προς επίλυση αυτών, αποφασίζουμε: 

ΚΕΦΑΛΑΙΟ Α' 

Γενικές διατάξεις 
Άρθρο 1 

(Άρθρο 47 Ν. 1958/1991) 

Έννοιες όρων - Πεδίο εφαρμογής 

1. Επαγγελματίες ή ημιεπαγγελματίας ποδοσφαιριστής, είναι ο συν¬ 
δεόμενος με συμβόλαιο παροχής υπηρεσιών με ΠΑΕ και κατ’ εξαίρεση 
με σωματείο, εφ’ όσον αυτό αγωνίζεται στα πρωταθλήματα της Α', Β', 
ή Γ' Εθνικής Κατηγορίας. 

2. Οι επαγγελματίες και ημιεπαγγελματίες ποδοσφαιριστές διέπο- 
νται από τις για τους επαγγελματίες και ημιεπαγγελματίες αθλητές 
διατάξεις του Ν. 1958/1991 και του παρόντος Κανονισμού. 

3. Όπου στις διατάξεις του παρόντος αναφέρεται ο όρος «ΠΑΕ» νοού¬ 
νται και τα σωματεία που αγωνίζονται στα πρωταθλήματα της Α', Β' 
και Γ’ Εθνικής Κατηγορίας. 

Άρθρο 2 

Κτήση ιδιότητας του επαγγελματία και 
ημιεπαγγελματία ποδοσφαιριστή 

1. Η ιδιότητα του επαγγελματία και ημιεπαγγελματία ποδοσφαιρι¬ 
στή αποκτάται με την υπογραφή από αυτούς συμβολαίου με ΠΑΕ. 

2. Η ένταξη του ημιεπαγγελματία ποδοσφαιριστή στη δύναμη μιας 
ΠΑΕ γίνεται με τους ίδιους όρους και προϋποθέσεις, καθώς και με την 
ίδια διαδικασία που ορίζονται από τις διατάξεις που ισχύουν για τους 
επαγγελματίες ποδοσφαιριστές. Κατά τα λοιπά διέπονται από τις ειδι¬ 
κές γι’ αυτούς διατάξεις του παρόντος και της αθλητικής νομοθεσίας γε¬ 
νικά και συμπληρωματικά από τις για τους επαγγελματίες ποδοσφαιρι¬ 
στές διατάξεις του παρόντος, εφαρμοζόμενες ανάλογα. 

ΚΕΦΑΛΑΙΟ Β' 

Συμβόλαιο - Τύπος - Περιεχόμενο- 

Διάρκεια - Ανανέωση αυτού 
Άρθρο 3 

(Άρθρο 19 Ν. 1958/1991) 

Φύση της σύμβασης παροχής υπηρεσιών 

Η σύμβαση παροχής υπηρεσιών επαγγελματία ή ημιεπαγγελματία 
ποδοσφαιριστή, αποτελεί ιδιόμορφη σύμβαση παροχής αθλητικών υπη¬ 
ρεσιών (συμβόλαιο), η οποία διέπεται αποκλειστικά από τις διατάξεις 
του Ν. 1958/1991 και του παρόντος κανονισμού, μη εφαρμοζομένων 
σε καμμία περίπτωση των διατάξεων της εργατικής νομοθεσίας. 

Άρθρο 4 

(Άρθρο 28 Ν. 1958/1991) 

Καθορισμός χρονικής διάρκειας συμβολαίου 

1. Η χρονική διάρκεια του συμβολαίου επαγγελματία ποδοσφαιριστή 
δεν επιτρέπεται, με ποινή ακυρότητάς του, να είναι μικρότερη από 
έντεκα (11) μήνες και μεγαλύτερη από πέντε (5) χρόνια. 


2. Η χρονική διάρκεια του συμβολαίου ημιεπαγγελματία ποδοσφαι¬ 
ριστή δεν επιτρέπεται, με ποινή ακυρότητάς του, να είναι μικρότερη από 
έντεκα (11) μήνες και μεγαλύτερη από δύο (2) χρόνια. 

3. Σε κάθε περίπτωση, η λήξη της χρονικής διάρκειας του συμβο¬ 
λαίου πρέπει να συμπίπτει με την τελευταία, πριν την έναρξη της μετεγ- 
γραφικής περιόδου, ημέρα. 

4. Με την επιφύλαξη των διατάξεων των προηγούμενων παραγρά¬ 
φων, η χρονική διάρκεια του συμβολαίου καθορίζεται ελεύθερα από τα 
συμβαλλόμενα μέρη. Κατ’ εξαίρεση, αν πρόκειται για εκπαιδευόμενο 
ποδοσφαιριστή ή εκπαιδευόμενο που έχει παραχωρηθεί με υποσχετική ή 
ημιεπαγγελματία προερχόμενο από το τμήμα εκπαιδευομένων ποδο¬ 
σφαιριστών, η χρονική διάρκεια του συμβολαίου καθώς και ο τύπος του 
συμβολαίου (ελεύθερο ή με αντάλλαγμα) καθορίζονται από την εταιρεία, 
στην οποία αυτός ανήκει, σε καμιά, όμως, περίπτωση, δεν μπορεί να 
υπερβαίνει τα τέσσερα (4) χρόνια. Οι διατάξεις του ανωτέρω εδαφίου 
εφαρμόζονται και στους κατά τη δημοσίευση του παρόντος ερασιτέχνες 
ποδοσφαιριστές του ιδρυτικού της ΠΑΕ αθλητικού σωματείου. 

5. Συμφωνία των συμβαλλομένων για μονομερή ανανέωση του συμ¬ 
βολαίου από την εταιρεία, στην οποία ανήκει ο ποδοσφαιριστής είναι 
άκυρη. Εξαιρούνται οι επαγγελματίες ποδοσφαιριστές, που προέρχονται 
από την κατηγορία των εκπαιδευομένων ποδοσφαιριστών της εταιρείας, 
καθώς και οι ημιεπαγγελματίες ποδοσφαιριστές αυτής, καθώς και οι 
ερασιτέχνες ποδ/στές του ιδρυτικού της ΠΑΕ, Αθλητικού Σωμα¬ 
τείου. 

6. Συμφωνία των συμβαλλομένων, κατά την υπογραφή του αρχικού 
συμβολαίου, για ανανέωση αυτού για χρόνο πέραν της πενταετίας, είναι 
άκυρη. 

Άρθρο 5 

(Άρθρο 29 Ν. 1958/1991) 

Συμβόλαια ελεύθερα ή με αντάλλαγμα 

1. Με την επιφύλαξη των διατάξεων του δευτέρου εδαφίου της παρα¬ 
γράφου 4 του άρθρου 4 του παρόντος κανονισμού (άρθρο 28 Ν. 1958/ 
1991) και των επομένων παραγράφων, με τη λήξη του συμβολαίου, ο 
ποδοσφαιριστής είναι ελεύθερος να μετεγγραφεί σε εταιρεία της προτί¬ 
μησης του, χωρίς υποχρέωση παροχής στην αντισυμβαλλόμενη εται¬ 
ρεία οποιουδήποτε ανταλλάγματος είτε από αυτόν τον ίδιο είτε από την 
εταιρεία στην οποία μετακινείται. 

2. Ποδοσφαιριστής, του οποίου το ελεύθερο συμβόλαιο λύεται με δική 
του υπαιτιότητα, πέρα από τις σύμφωνα με τις ισχύουσες διατάξεις άλ¬ 
λες συνέπειες, εγγράφεται, προκειμένου να μετεγγραφεί σε άλλη εται¬ 
ρεία ή σωματείο, στον Πίνακα Μετακινουμένων Ποδοσφαιριστών, υπο- 
χρεούμενος κατά ρητή πρόβλεψη του αρχικού συμβολαίου να καταβάλει 
στην εταιρεία το για την περίπτωση αυτή, ειδικώς, συμφωνημένο χρη¬ 
ματικό ποσό, που προβλέπεται κατά τη λήξη της συμβάσεως του. 

3. Κατά την υπογραφή του συμβολαίου επιτρέπεται συμφωνία με¬ 
ταξύ των συμβαλλομένων μερών, ρητά καταχωρούμενη στο συμβόλαιο, 
ότι με τη λήξη του συμβολαίου, ο ποδοσφαιριστής, προκειμένου να με¬ 
τεγγραφεί σε άλλη εταιρεία της προτιμήσεως του, έχει υποχρέωση πα¬ 
ροχής στην αντισυμβαλλόμενη εταιρεία χρηματικού ποσού, το ύψος του 
οποίου καθορίζεται στο συμβόλαιο. 

Άρθρο 6 

Περιεχόμενο συμβολαίου 

1. Το συμβόλαιο αποτελείται από δύο (2) μέρη. Το πρώτο περιλαμ¬ 
βάνει τους όρους που καθορίζουν τις υποχρεώσεις των συμβαλλομένων 
μερών και που εφαρμόζονται σε όλες ανεξαιρέτως τις ΠΑΕ και τους πο¬ 
δοσφαιριστές (γενικό μέρος). Το δεύτερο μέρος καθορίζει την προσω¬ 
πική εργασιακή σχέση του κάθε ποδοσφαιριστή με την ΠΑΕ στην οποία 
ανήκει (χρονική διάρκεια συμβολαίου, είδος συμβολαίου, αποδοχές 
κ.λπ.). 

2. Στο συμβόλαιο με ποινή αυτοδίκαιης ακυρότητάς του πρέπει να 
αναφέρονται: 

α) Η χρονική διάρκεια της ισχύος του, καθώς και οι όροι διακοπής 
και καταγγελίας αυτού. 

β) Τα χρηματικά ποσά που κατέβαλε η ΠΑΕ α) προς τον ποδοσφαιρι¬ 
στή και β) προς την ΠΑΕ ή σωματείο που ανήκε ο ποδοσφαιριστής (ημε¬ 
δαπός ή αλλοδαπός). 

γ) Οι αμοιβαίες υποχρεώσεις των συμβαλλομένων μερών. 

δ) Οι κάθε είδους παροχές (τακτικές, έκτακτες κ.λπ.) της ΠΑΕ προς 
τον ποδοσφαιριστή. 

ε) Η μνεία ότι όλες οι μεταξύ τους σχέσεις διέπονται από τις διατάξεις 
του παρόντος κανονισμού. 

στ) Η μνεία ότι κάθε είδους διαφορές που προκύπτουν από τις σχέσεις 
τους υπάγονται στη δικαιοδοσία των αρμοδίων κατά περίπτωση αθλητι¬ 
κών οργάνων της ΕΠΑΕ και της ΕΠΟ. 

ζ) Η μνεία ότι όμοιο του πρωτοτύπου συμβολαίου έλαβε με την υπο¬ 
γραφή του συμβολαίου και ο ποδοσφαιριστής. 

η) Η πλήρης διεύθυνση της κατοικίας του ποδοσφαιριστή καθώς και 
ο διορισμός αντικλήτου αυτού για τις προς αυτόν κοινοποιήσεις κάθε εί¬ 
δους εγγράφων της ΠΑΕ και των αρμόδιων ποδοσφαιρικών αρχών. 

Άρθρο 7 

Τύπος συμβολαίου - Επικύρωση από Διοργανώτρια 

1. Το συμβόλαιο μεταξύ ΠΑΕ και ποδοσφαιριστή συντάσσεται σε έξη 
(6) αντίγραφα και σε ειδικό έντυπο που χορηγείται από την ΕΠΑΕ και 
υποβάλλεται σε αυτή για επικύρωση από την ΠΑΕ, το αργότερο σε πέ¬ 
ντε (5) ημέρες από την ημέρα της υπογραφής του. 

2. Η ΕΠΑΕ μέσα σε πέντε (5) ημέρες από τη λήψη του συμβολαίου, 
ελέγχει την νομιμότητα των όρων του, το επικυρώνει και το καταχωρεί 
σε ειδικό βιβλίο που τηρείται για το σκοπό αυτό. Αν κατά τον έλεγχο 
διαπιστωθεί νομικό ελάττωμα ή έλλειψη των στοιχείων του άρθρου 6 
του παρόντος κανονισμού ή οποιοσδήποτε άλλου όρου που καθορίζουν 
ειδικές διατάξεις ή η ΕΠΑΕ, επιστρέφεται αμέσως στην οικεία ΠΑΕ, η 
οποία έχει την υποχρέωση μέσα σε πέντε (5) ημέρες από τη λήψη του νά 
προβεί στις απαραίτητες διορθώσεις ή συμπληρώσεις και να το επανυ- 
ποβάλει για έλεγχο και επικύρωση. 

Μετά τον τελικό έλεγχο του συμβολαίου, την επικύρωσή του από το 
Δ.Σ. της ΕΠΑΕ και την καταχώρησή του στο σχετικό βιβλίο, η ΕΠΑΕ 
στέλνει από ένα (1) επικυρωμένο αντίγραφο στην ΕΠΟ, στον ΠΣΑΠ, 
στην ΠΑΕ και στον ποδοσφαιριστή. 

3. Ειδικά για τα ποσά που καταβάλλονται από ΠΑΕ για την από¬ 
κτηση ποδοσφαιριστή με μετεγγραφή ή ύστερα από ανανέωση συμβο¬ 
λαίου απαραίτητη προϋπόθεση για την επικύρωση του συμβολαίου είναι 
η συνυποβολή με το συμβόλαιο αντιγράφου τριπλοτύπου είσπραξης του 
φόρου που αναλογεί κατά τις κείμενες διατάξεις και ο οποίος παρακρα- 
τείται και αποδίδεται με φροντίδα της οικείας ΠΑΕ. Σε περίπτωση κα¬ 
ταβολής του ανωτέρω ποσού σε δόσεις η παρακράτηση του φόρου αφορά 
την α' δόση, για δε την επόμενη το οικείο τριπλότυπο είσπραξης του φό¬ 
ρου που αναλογεί, κατατίθεται στην ΕΠΑΕ με ποινή αποκλεισμού του 
ποδοσφαιριστή, μέσα σε εξήντα (60) ημέρες από την καταβολή της δό¬ 
σης. 

4. Κάθε τροποποίηση των όρων του συμβολαίου από τα συμβαλλό¬ 
μενα μέρη, πρέπει με ποινή ακυρότητάς τους, να γίνεται εγγράφους και 
να υποβάλεται για επικύρωση στην ΕΠΑΕ μέσα σε αποκλειστική προθε¬ 
σμία δέκα (10) ημερών. 

Άρθρο 8 

(Άρθρο 30 Ν. 1958/1991) 

Λήξη συμβολαίου - Διαπραγμάτευση - Μετεγγραφή αθλητή 

1. Μέσα στο τελευταίο τρίμηνο πριν τη λήξη του συμβολαίου, η ΠΑΕ 
και ο ποδοσφαιριστής μπορούν να υπογράφουν νέο συμβόλαιο με τους 
όρους που επιθυμούν (ανεξάρτητα αν το συμβόλαιο που έληξε ήταν ελεύ¬ 
θερο ή με αντάλλαγμα). 

2. Σε περίπτωση που η ΠΑΕ και ο ποδοσφαιριστής δεν επιθυμούν την 
ανανέωση της συνεργασίας τους, για την μετεγγραφή του ποδοσφαιρι¬ 
στή σε άλλη ΠΑΕ εφαρμόζεται η ακόλουθη διαδικασία: 

α) Ο ποδοσφαιριστής εγγράφεται με φροντίδα της ΕΠΑΕ αν έχει υπο- - 
γράψει ελεύθερο συμβόλαιο ή της ΠΑΕ στις λοιπές περιπτώσεις, στον 
κατάλογο των υπό μετεγγραφή ποδοσφαιριστών που καταρτίζεται και 
τηρείται από την ΕΠΑΕ ένα (1) τουλάχιστον μήνα, πριν την έναρξη της 
μετεγγραφικής περιόδου. 

β) Αν ο ποδοσφαιριστής έχει υπογράψει ελεύθερο συμβόλαιο, δια¬ 
πραγματεύεται ελεύθερα τη μετεγγραφή του σε άλλη εταιρεία χωρίς 
καμμία δέμσευση ή υποχρέωση έναντι της εταιρείας στην οποία ανήκε. 

γ) Εάν ο ποδοσφαιριστής είχε υπογράψει συμβόλαιο με χρηματικό 
αντάλλαγμα, το ύψος του οποίου είχε καθοριστεί στο συμβόλαιο που 
έληξε, διαπραγματεύεται ελεύθερα τη μετεγγραφή του σε άλλη εταιρεία, 
δεν μπορεί όμως να υπογράψει νέο συμβόλαιο πριν καταβάλει στην εται¬ 
ρεία που ανήκε, το κατά τ’ ανωτέρω συμφωνηθέν χρηματικό ποσό. Σε 
περίπτωση μη υπογραφής συμβολαίου με άλλη εταιρεία έχει υποχρέ¬ 
ωση κατά ρητή πρόβλεψη του αρχικού συμβολαίου, να υπογράψει συμ¬ 


βόλαιο με την εταιρεία στην οποία ανήκε αντί χρηματικού ανταλλάγμα¬ 
τος ίσου προς το μισό του ανταλλάγματος του προηγούμενου εδαφίου, 
εφόσον η εταιρεία το επιθυμεί. Σε περίπτωση όμως που ο ποδοσφαιρι¬ 
στής εκδηλώσει την επιθυμία παραμονής του στην ΠΑΕ, με έγγραφη 
δήλωσή του, η οποία κοινοποιείται με δικαστικό επιμελητή εξήντα (60) 
τουλάχιστον ημέρες πριν τη λήξη του αρχικού συμβολαίου, δηλαδή μέ¬ 
χρι 30/4 για την μεταγραφική περίοδο του Ιουλίου και 30/9 για την 
μεταγραφική περίοδο του Δεκεμβρίου κάθε χρόνου, τότε η ΠΑΕ υπο- 
χρεούται σε αποκλειστική προθεσμία ενός μηνός από την κοινοποίηση 
της παραπάνω δηλώσεως του ποδοσφαιριστή, να του απαντήσει με δι¬ 
καστικό επιμελητή και με παράλληλη κοινοποίηση στην ΕΠΑΕ εάν την 
αποδέχεται, διαφορετικά αυτός καθίσταται αυτοδίκαια ελεύθερος. Εφό¬ 
σον η ΠΑΕ αποδεχθεί την δήλωση του ποδοσφαιριστή υποχρεούται να 
του καταβάλει εφ’ άπαξ ολόκληρο το χρηματικό ποσό του συμφωνηθέ- 
ντος ανταλλάγματος το αργότερο μέχρι της 30/6 και 30/11 κάθε χρό¬ 
νου, διαφορετικά και πάλι ο ποδ/στής καθίσταται αυτοδίκαια ελεύθε¬ 
ρος. 

Επίσης, ποδ/στής του δευτέρου εδαφίου της παραγράφου 4 του άρ¬ 
θρου 4 του παρόντος κανονισμού (άρθρο 28 Ν. 1958/1991) έχει υπο¬ 
χρέωση να υπογράψει συμβόλαιο με την εταιρεία στην οποία ανήκει εφό¬ 
σον η τελευταία επιθυμεί την περαιτέρω συνεργασία και του καταβάλει 
το χρηματικό ποσό που ορίζεται κατά ρητή πρόβλεψη στο αρχικό συμ¬ 
βόλαιο, ως αντάλλαγμα. 

Το ανανεούμενο συμβόλαιο, που εμπίπτει στις διατάξεις της παρού¬ 
σας περίπτωσης γ’ σε καμμία περίπτωση δεν μπορεί να έχει χρονική 
διάρκεια μεγαλύτερη της τριετίας. 

3. Τα χρηματικά ποσά που συμφωνούνται μεταξύ εταιρείας και πο¬ 
δοσφαιριστών υπέρ του ποδοσφαιριστή, κατά την υπογραφή των συμβο¬ 
λαίων, καταβάλλονται ως εξής: 

Το ένα τρίτο (1/3) αμέσως με την υπογραφή του συμβολαίου, το δε 
υπόλοιπο (2/3) σε ισόποσες ετήσιες δόσεις την 30η Ιουνίου κάθε έτους 
με εξαίρεση την τελευταία δόση, η οποία πρέπει να καταβάλλεται το αρ¬ 
γότερο τρεις (3) μήνες πριν λήξει το συμβόλαιο (30 Μαρτίου ή 30 Σε¬ 
πτεμβρίου του έτους λήξης του συμβολαίου). 

Είναι δυνατόν να συμφωνηθεί και άλλος τρόπος και χρόνος καταβο¬ 
λής των προαναφερομένων ποσών. 

Άρθρο 9 

Λήξη συμβολαίου - Ανανέωση ή μη αυτού με διαδικασία 
προσφοράς - αντιπροσφοράς 
(Μεταβατικές διατάξεις) 

1. Στις διατάξεις του παρόντος άρθρου υπάγονται: 

α) Τα κατά τη δημοσίευση του Ν. 1958/1991 ισχύοντα συμβόλαια 
των επαγγελματιών και αμειβομένων ποδοσφαιριστών των ΠΑΕ και 
σωματείων της Α’, Β’ και Γ’ εθνικής κατηγορίας (άρθρο 78 παρ. 1 Ν. 
1958/1991). 

β) Τά κατά τη δημοσίευση του Ν. 1958/1991 ισχύοντα συμβόλαια 
των επαγγελματιών, ημιεπαγγελματιών και αμειβομένων ποδοσφαιρι¬ 
στών, οι οποίοι προέρχονται από μία των ακολούθων κατηγοριών ποδο¬ 
σφαιριστών: 

α) των εκπαιδευομένων της ΠΑΕ, β) των ερασιτεχνών του ιδρυτικού 
της ΠΑΕ σωματείου, γ) των ερασιτεχνών των σωματείων Β' και Γ' 
εθνικής κατηγορίας και δ) των ημιεπαγγελματιών ποδοσφαιριστών της 
ΠΑΕ ή του σωματείου ανεξάρτητα από την προέλευσή τους. 

2. Με τη λήξη της χρονικής διάρκειας του συμβολαίου των ποδο¬ 
σφαιριστών της προηγούμενης παραγράφου, για την ανανέωση ή μη αυ¬ 
τού εφαμρόζονται κατά περίπτωση ή διαδικασία των παραγράφων 3 και 
4 του παρόντος άρθρου: 

α) Τριάντα ημέρες (30) πριν από την έναρξη των μετεγγραφικών πε¬ 
ριόδων Ιουλίου και Δεκεμβρίου, η ΕΠΑΕ εκδίδει πίνακα που περιέχει τα 
ονοματεπώνυμα των ποδοσφαιρστών, των οποίων τα συμβόλαια λή¬ 
γουν καθώς και τις ΠΑΕ που ανήκουν. 

β) Μέσα σε αποκλειστική προθεσμία που δεν μπορεί να είναι μεγαλύ¬ 
τερη από τριάντα (30) ημέρες, ούτε μικρότερη από δεκαπέντε (15) ημέ¬ 
ρες, σε σχέση με την ημερομηνία λήξεως του συμβολαίου, η ΠΑΕ στην 
οποία ανήκει ο ποδοσφαιριστής, στην περίπτωση που επιθυμεί την πα¬ 
ραπέρα συνεργασία μαζί του, έχει την υποχρέωση να του απευθύνει σχε¬ 
τική έγγραφη πρόταση που επιδίδεται με δικαστικό επιμελητή, η οποία 
πρέπει ταυτόχρονα να κοινοποιείται στην ΕΠΑΕ και να γνωστοποιεί, το 
χρηματικό ποσό που του προσφέρει, το είδος του συμβολαίου (ελεύθερο 
ή με αντάλλαγμα) τη χρονική διάρκεια αυτού και το ύψος του προτεινό- 
μενου μηνιαίου μισθού. 

γ) Εφόσον ο ποδοσφαιριστής δεν αποδεχθεί την πρόταση αυτή οφείλει 
μέσα σε χρονικό διάστημα δέκα (10) ημερών από την κοινοποίησή της, 
να επιδώσει με δικαστικό επιμελητή στην ΠΑΕ που ανήκει, έγγραφη 
πρόταση άλλης ΠΑΕ, η οποία πρέπει να περιέχει την αντιπροσφορά της 
επί όλων των όρων της πρότασης της προηγούμενης περιπτώσεως β’. 

Σε αυτή την περίπτωση ο ποδοσφαιριστής έχει το δικαίωμα να υπο¬ 
γράφει συμβόλαιο με τη δεύτερη ΠΑΕ, εφόσον καταβληθεί από αυτήν 
στην πρώτη χρηματικό ποσό ως ακολούθως: 


που ανήκει σε άλλη ΠΑΕ με σκοπό τη διαπραγμάτευση της μετεγγρα¬ 
φής του σ’ αυτές, εφ’ όσον το όνομα του δεν έχει αναγραφεί στον κατά¬ 
λογο των υπο μετεγγραφή ποδοσφαιριστών της πάρ. 2α’ του άρθρου 8 
του παρόντος. Κατά τα λοιπά εφαρμόζονται οι διατάξεις των παραγρά¬ 
φων 2 και 3 του άρθρου 37 του Ν. 1958/1991. 

Άρθρο 11 

Απαγόρευση υπογραφής ιδιωτικών συμφωνητικών μεταξύ 


ι) Σε προσφορά μέχρι 20.000.000 δρχ. ο ποδοσφαιριστής δύναται να 
συνάψει συμβόλαιο με άλλη ομάδα με ισόποση αντιπροσφορά. 

ιι) Σε προσφορά άνω των 20.000.000 δρχ. ο ποδοσφαιριστής δύνα- 
ται να συνάψει συμβόλαιο σε άλλη ομάδα με προσαύξηση του προσφερό- 
μενου ποσού κατά 30%. 

3. Για τους ποδοσφαιριστές της περίπτωσης β' της παραγράφου 1 
του παρόντος άρθρου: 

Και για τους ανωτέρω ποδοσφαιριστές εφαρμόζεται η διαδικασία της 
προηγούμενης παραγράφου. Οι ΠΑΕ όμως, στις οποίες ανήκαν έχουν 
δικαίωμα με τους αυτούς όρους της αντιπροσφοράς της άλλης ΠΑΕ να 
αινανεώσουν, έστω και μονομερώς, το συμβόλαιο των ποδοσφαιριστών 
αυτών. Η ανανέωση πρέπει να γίνει μέχρι την ημέρα της έναρξης της 
μετεγγραφικής περιόδου και να κοινοποιηθεί στην ΕΠΑΕ το αργότερο 
την πρώτη ημέρα της μετεγγραφικής περιόδου. Σε διαφορετική περί¬ 
πτωση το συμβόλαιο είναι άκυρο και ο ποδοσφαιριστής είναι ελεύθερος. 
Το ανωτέρω εξαιρετικό δικαίωμα των ΠΑΕ ισχύει μόνο για την πρώτη 
οινανέωση του συμβολαίου τους, μετά την οποία εφαρμόζονται και γι’ 
αυτούς οι διατάξεις του άρθρου 8 του παρόντος κανονισμού. 

4. Εάν περάσει άπρακτη η προθεσμία της περιπτώσεως γ' της παρα¬ 
γράφου 2 του παρόντος άρθρου, ο ποδοσφαιριστής έχει την υποχρέωση 
να υπογράψει συμβόλαιο με την ΠΑΕ στην οποία ανήκε σύμφωνα με 
τους όρους της πρότασής της. Σε περίπτωση που ο ποδοσφαιριστής αρ- 
νείται την υπογραφή του συμβολαίου, η ΠΑΕ έχει δικαίωμα, να του 
οινανεώσει μονομερώς το συμβόλαιό του σύμφωνα με την πρότασή της. 
Εάν περάσει άπρακτη η προθεσμία της περιπτώσεως β' της παραγρά¬ 
φου 2 του παρόντος άρθρου, ο ποδοσφαιριστής καθίσταται ελεύθερος και 
μπορεί να μετεγγραφεί σε ΠΑΕ της προτίμησης του. 

5. Η αντιπροσφορά από άλλη ΠΑΕ, την οποία δεν δικαιούται για 
οποιοδήποτε λόγο ν’ ανακαλέσει, είναι έγκυρη όταν συνοδεύεται από 
γραμμάτιο παρακαταθήκης στην ΕΠΑΕ με το ποσό που δικαιούται η 
ΠΑΕ που ανήκε ο ποδοσφαιριστής. Αν ο ποδοσφαιριστής αρνηθεί να 
υπογράψει ή ΠΑΕ, έχει δικαίωμα μονομερούς υπογραφής του συμβο¬ 
λαίου. 

6. Ανανέωση ή υπογραφή συμβολαίου με άλλη ΠΑΕ που δεν γίνεται 
κατά τη διαδικασία των προηγούμενων παραγράφων είναι άκυρη. 

7. Προκειμένου για την μετεγγραφή του ποδοσφαιριστή σε σωματείο 
ή εταιρεία του εξωτερικού, το χρηματικό ποσό που θα πρέπει να κατα¬ 
βληθεί στην ΠΑΕ από την οποία θα μετακινηθεί, ορίζεται το διπλάσιο 
τουλάχιστον αυτού που έχει προσφερθεί από την ΠΑΕ στον ποδοσφαιρι¬ 
στή της. Η κατά την παράγραφο 2 του άρθρου 8 του Κανονισμού 1 «Εγ¬ 
γραφές - μετεγγραφές ποδοσφαιριστών Επαγγελματικού Ποδοσφαίρου» 
συναίνεση της Ελληνικής Ποδοσφαιρικής Ομοσπονίας (ΕΠΟ) παρέχε¬ 
ται με την ειδική μνεία ότι ο μετεγραφόμενος ποδοσφαιριστής θα βρίσκε¬ 
ται στη διάθεση της για τους αγώνες των εθνικών ομάδων της Ελλάδος. 

8. Το ποσό το οποίο συμφωνείται να λάβει η ΠΑΕ καταβάλλεται εφά¬ 
παξ τοις μετρητοίς. Το ποσό το οποίο συμφωνείται να λάβει ο ποδοσφαι¬ 
ριστής για τις υπηρεσίες του για όσο χρόνο διαρκεί η σύμβασή του είτε 
ανανεώνεται το συμβόλαιό του με την ΠΑΕ που ανήκε, είτε μετακινείται 
σε άλλη ΠΑΕ: καταβάλλεται σε δόσεις σύμφωνα με τα όσα ορίζονται 
στην παράγραφο 3 του άρθρου 8 του παρόντος κανονισμού. Η για τον 
διακανονισμό συμφωνία κοινοποιείται στην ΕΠΑΕ εντός μηνός, από την 
υπογραφή της. Ο φόρος που αναλογεί στο συνολικό ποσό που συμφωνεί- 
ται να λάβει ο ποδοσφαιριστής, παρακρατείται από το ποσό που ει-' 
σπράττει κάθε φορά αυτός . 

9. Οι ποδοσφαιριστές στους οποίους δεν προτείνεται από τις ΠΑΕ 
στις οποίες ανήκουν η ανανέωση των συμβολαίων τους, καθίστανται 
ελεύθεροι, δικαιούμενοι να υπογράψουν μέσα στις μετεγγραφικές περιό¬ 
δους συμβόλαιο με ΠΑΕ της προτιμήσεώς τους. 

Άρθρο 10 

Απαγόρευση πρόωρων διαπραγματεύσεων 
(Άρθρο 37 Ν. 1958/1991) 

Οι ΠΑΕ δεν έχουν το δικαίωμα να προσεγγίζουν άμεσα ή έμμεσα 


ΠΑΕ και ποδοσφαιριστή 
(άρθρο 38 Ν. 1958/1991) 

Απαγορεύεται και είναι απολύτως άκυρη κάθε συμφωνία γραπτή ή 
προφορική (περιλαμβανομένου και του προσυμφώνου), μεταξύ ΠΑΕ και 
ποδοσφαιριστή, για παροχή απ’ αυτόν υπηρεσιών, η οποία.συνάπτεται 
πριν από τον επιτρεπόμενο από τις οικείες διατάξεις χρόνο για σύναψη 
μιας τέτοιας συμφωνίας, ακόμη κι αν πρόκειται για ανανέωση συμβο¬ 
λαίου αθλητή που ανήκει στη δύναμη της ΠΑΕ. Κατά τα λοιπά εφαρμό¬ 
ζονται οι διατάξεις της παραγράφου 2 του άρθρου 38 του Ν. 1958/ 
1991. 


ΚΕΦΑΛΑΙΟ Γ 
Διακοπή - Λύση συμβολαίου 
Άρθρο 12 
Διακοπή συμβολαίου 

Η ισχύς του συμβολαίου μπορεί να διακοπεί μόνο αν συντρέχει ένας 
από τους παρακάτω λόγους: 

α) Συνεπεία φυσικής ανικανότητας του ποδοσφαιριστή ή λόγω ατυ¬ 
χήματος αυτού σε συμβάν εκτός αγώνα ή προπονήσεως της ΠΑΕ στην 
οποία ανήκει, διάρκειας πλέον των ενενήντα (90) ημερών, εξ αιτίας των 
οποίων δεν δύναται να παρακολουθεί τις προπονήσεις και να μετέχει 
στους αγώνες. Ο κατά τα ανωτέρω χρονικός περιορισμός δεν ισχύει 
όταν το ατύχημα οφείλεται σε δραστηριότητα του ποδοσφαιριστή απα- 
γορευθείσα από την ΠΑΕ στην οποία ανήκει. 

β) Συνεπεία ατυχήματος του ποδοσφαιριστή σε συμβάν κατά τη διάρ¬ 
κεια αγώνος ή προπονήσεως στην ΠΑΕ την οποία ανήκει, εφ’ όσον η 
από την αιτία αυτή ανικανότητα συμμετοχής αυτού στους αγώνες διήρ- 
κεσε πάνω από τέσσερις (4) μήνες σε συμβόλαιο διάρκειας μέχρι ενός (1) 
έτους, πάνω από οκτώ (8) μήνες σε συμβόλαιο διάρκειας μέχρι δύο (2) 
ετών, πάνω δε από ένδεκα (11) μήνες σε συμβόλαιο διάρκειας ανωτέρας 
των δύο (2) ετών. 

γ) Συνεπεία παραβάσεως από τον ποδοσφαιριστή ή την ΠΑΕ όρων 
του συμβολαίου. 

δ) Συνεπεία τελεσίδικης ποινής σαράντα πέντε (45) τουλάχιστον ημε¬ 
ρών που επιβλήθησαν στον ποδοσφαιριστή από τις αρμόδιες ποδοσφαιρι¬ 
κές αρχές και στερούν την ΠΑΕ των υπηρεσιών αυτού. 

ε) Συνεπεία χρήσεως αναβολικών (ντόπινγκ) όπως ορίζουν οι σχετι¬ 
κές διατάξεις του άρθρου 32 του ΚΑΠ. 

Άρθρο 13 

Συνέπειες διακοπής του συμβολαίου 

1. Εάν υπαίτιος της διακοπής του συμβολαίου είναι ο ποδοσφαιρι¬ 
στής, αυτός κατά τον χρόνο της διακοπής, καμμία αμοιβή (τακτική ή 
έκτακτη) δεν δικαιούται από την ΠΑΕ στην οποία ανήκει ο ποδοσφαιρι¬ 
στής αυτός. Κατά τον χρόνο μιας τέτοιας διακοπής, υποχρεούται στην 
πλήρη εκπλήρωση των υποχρεώσεων του έναντι της ΠΑΕ. 

2. Εάν υπαίτια της διακοπής του συμβολαίου είναι η ΠΑΕ, αυτή υπο- 
χρεούται κατά τον χρόνο της διακοπής, στην καταβολή των τακτικών 
αποδοχών του. Κατά τον χρόνο μιας τέτοιας διακοπής ο ποδοσφαιρι¬ 
στής δεν υποχρεούται στην εκπλήρωση των υποχρεώσεων του έναντι 
της ΠΑΕ. 

3. Σε περίπτωση διακοπής του συμβολαίου, η χρονική διάρκεια αυ¬ 
τού παρατείνεται για χρόνο ίσο προς το χρόνο διακοπής, όπως επίσης 
παρατείνεται ισόχρονα ο χρόνος καταβολής τυχόν οφειλομένων δόσεων 
προς τον ποδοσφαιριστή. Στην περίπτοίση παράτασης του συμβολαίου 
αν η νέα λήξη δεν συμπίπτει με μετεγγραφική περίοδο, ο ποδοσφαιρι¬ 
στής μπορεί αν θέλει να συνεχίσει προσφέρουν τις υπηρεσίες του μέχρι 
την ακολουθούσα την λήξη του συμβολαίου μεταγραφική περίοδο. Επί¬ 
σης, η χρονική διάρκεια του συμβολαίου παρατείνεται στις περιπτώσεις 
που αποδεδειγμένα ο ποδοσφαιριστής από την ισχύ του Ν. 1958/1991 
δεν μπόρεσε λόγω τραυματισμού ή ασθένειας, που δεν έγινε στα πλαίσια 

της αθλητικής δραστηριότητας της ομάδας, να προσφέρει τις υπηρεσίες 
του στην ΠΑΕ, κατά το αμέσως μετά την υπογραφή του συμβολαίου συ¬ 
νεργασίας ακολουθούν πρωτάθλημα εθνικής κατηγορίας (εξαιρουμένων 
τυχόν αγώνων Κυπέλλου), η δε ΠΑΕ εξεπλήρωσε κανονικά τις προς τον 
ποδοσφαιριστή υποχρεώσεις της (καταβολή αποδοχών και δόσεων πο¬ 
σών μετεγγραφής). Η παράταση είναι ίση προς το χρόνο διάρκειας του 
κωλύματος λόγω τραυματισμού ή ασθένειας. 

Άρθρο 14 

Λύση συμβολαίου 

1. Το συμβόλαιο λύεται: 

α) Εάν παρέλθει η χρονική διάρκεια της ισχύος του. 

β) Με κοινή συναίνεση των ενδιαφερομένων μερών. Στην περίπτωση 
αυτή τα συμβαλλόμενα μέρη υποχρεούνται σε θεώρηση του γνησίου των 
υπογραφών τους από την αστυνομική αρχή με ποινή απαραδέκτου της 
αιτήσεως. 

γ) Λόγω ποινής επιβληθείσας για παραπτώματα που από τη φύση 
τους απάδουν της οφειλόμενης αθλήτικής συμπεριφοράς του ποδοσφαι¬ 
ριστή και εφόσον η ποινή αυτή συνεπάγεται αποκλεισμό του από τους 
αγώνες τουλάχιστον εξήντα (60) ημερών. 

δ) Με μονομερή καταγγελία συνεπεία σπουδαίου λόγου. Ως σπου¬ 
δαίος λόγος θεωρείται ιδία: σοβαρή παράβαση των όρων του συμβο¬ 
λαίου, σοβαρή παράβαση των πειθαρχικών κανόνων, επίμονη και διαρ¬ 
κής κακή διαγωγή. 

ε) Συνεπεία μη καταβολής από την ΠΑΕ α) των τακτικών αποδοχών 
του ποδοσφαιριστή για χρονικό διάστημα δύο (2) συνεχών μηνών η ίδια 
υποχρέωση και τον ίδιο χρόνο και λόγο, ισχύει και για τις έκτακτες πα¬ 
ροχές (πριμς). Το συμβόλαιο λύεται επίσης συνεπεία μη καταβολής από 
την ΠΑΕ στον ποδοσφαιριστή έστω και μιας (1) δόσης της παραγράφου 
3 του άρθρου 8 του παρόντος κανονισμού. Η δόση γίνεται ληξιπρόθεσμη 
και απαιτητή μετά την παρέλευση τριάντα (30) ημερών από την ανα¬ 
γραφόμενη στο συμβόλαιο ημεροχρονολογία καταβολής αυτής. Η για 
τη λύση του συμβολαίου αίτηση ενώπιον της ΕΕΟΔΕΠ δεν υποβάλλεται 
πριν παρέλθει το ανωτέρω χρονικό διάστημα των τριάντα (30) ημερών, 
συζητείται δε υποχρεωτικά, με ποινή έκπτωσης των μελών της, μέσα σε 
δέκα (10) ημέρες από την κατάθεσή της. 

στ) Όταν ο ποδοσφαιριστής και μετά την πάροδο του χρόνου της δια¬ 
κοπής του συμβολαίου, διαπιστωθεί ότι δεν δύναται να αγωνίζεται 
λόγω φυσικής αδυναμίας από οπουδήποτε κι αν προέρχεται. 

ζ) Λόγω οριστικής κατά τις κείμενες διατάξεις διαγραφής του ποδο¬ 
σφαιριστή από το μητρώο των επαγγελματιών ποδοσφαιριστών. 

Άρθρο 15 

Συνέπειες λύσεως του συμβολαίου 

1. Εάν υπαίτιος της λύσεως του συμβολαίου είναι ο ποδοσφαιριστής, 
η ΠΑΕ ουδεμία οικονομική υποχρέωση έχει έναντι αυτού. Ο ποδοσφαι¬ 
ριστής ο οποίος είναι υπαίτιος της λύσεως δεν δικαιούται κατά την αμέ¬ 
σως επόμενη περίοδο μετεγγραφών να υπογράψει σύμβαση και να αγω- 
νισθεί σε ομάδα επαγγελματική ή ερασιτεχνική. Το δικαίωμα να εγγρά- 
φεται και να αγωνίζεται σε ομάδα το αποκτά από την επόμενη μεταγρα- 
φική περίοδο. 

2. Εάν υπαίτια της λύσης του συμβολαίου είναι η ΠΑΕ, αυτή υποχρε- 
ούται στην καταβολή προς τον ποδοσφαιριστή: 

α) Των τακτικών μηνιαίων αποδοχών του για τον υπολειπόμενο 
χρόνο μέχρι την έναρξη της επόμενης μεταγραφικής περιόδου. 

β) Των κατά την παράγραφο 3 του άρθρου 8 του παρόντος κανονι¬ 
σμού υπολειπομένων δόσεων. 

3. Η καταβολή των δόσεων θα γίνεται στο χρόνο που η κάθε μία από 
αυτές καθίσταται ληξιπρόθεσμη και απαιτητή σύμφωνα με τους όρους 
του συμβολαίου, των δε μηνιαίων αποδοχών κάθε μήνα όπως και στους _ 
άλλους ποδοσφαιριστές. 

Άρθρο 16 

Διαπίστωση ανικανότητας 

1. Η ανικανότητα του ποδοσφαιριστή (φυσική ή λόγω ατυχήματος) 
διαπιστώνεται από τριμελή Υγειονομική Επιτροπή της ΕΠΑΕ τα μέλη 
της οποίας ορίζονται από το Δ.Σ. αυτής. Στην Επιτροπή αυτή μπορούν 
να μετέχουν χωρίς ψήφο και δύο (2) ιατροί οριζόμενοι από τα ενδιαφερό¬ 
μενοι μέρη. 

2. Το πόρισμα της Επιτροπής εκδίδεται το αργότερο εντός δεκαπέντε . 
(15) ημερών από τη συγκρότησή της και είναι υποχρεωτικό και για τα 
δύο ενδιαφερόμενα μέρη, προς τα οποία και κοινοποιείται αυτό σε αντί¬ 


γραφο από την ΕΠΑΕ εντός οκτώ (8) ημερών από την ημέρα που περι¬ 
ήλθε σ’ αυτήν. 

3. Η δαπάνη της Επιτροπής βαρύνει την ΕΠΑΕ, εκτός από αυτή που 
αναφέρεται στους γιατρούς των ενδιαφερομένων που τυχόν μετέχουν σ’ 
αυτή βαρύνει αυτούς που τους όρισαν. 

4. Κατά του ανωτέρω πορίσματος μπορεί να ασκηθεί μέσα σε οκτώ 
(8) ημέρες από την κοινοποίησή του στους ενδιαφερομένους, προσφυγή 
ενώπιον της Υγειονομικής Επιτροπής της ΕΠΑΕ, η οποία θα αποφασί¬ 
σει μέσα σε δεκαπέντε (15) ημέρες από την λήψη της προσφυγής, η 
οποία απόφαση είναι οριστική και αμετάκλητη. 

Άρθρο 17 

Διαδικασία διακοπής συμβολαίου 

1. Εάν συντρέχει περίπτωση διακοπής συμβολαίου υποβάλλεται στην 
ΕΠΑΕ αίτηση του ενδιαφερομένου η οποία για να γίνει αποδεκτή πρέπει 
να συνοδεύεται από το αποδεικτικό κοινοποίησής της (έκθεση επιδό- 
σεως, απόδειξη κατάθεσης συστημένου κ.λπ.) προς αυτόν εναντίον του 
οποίου στρέφεται. 

Αντίγραφο της αίτησης αυτής κοινοποιείται από τον αιτούντα σε αυ¬ 
τόν έναντι του οποίου στρέφεται αυτή, τουλάχιστον πέντε (5) ολόκληρες 
μέρες πριν τη συζήτηση στην Επιτροπή Επίλυσης Οικονομικών Διαφο¬ 
ρών, προκειμένου να γίνει αποδεκτή. 

2. Η ΕΠΑΕ αποφασίζει αιτιολογημένα, το αργότερο μέσα σε προθε¬ 
σμία είκοσι πέντε (25) ημερών από τη λήψη της αίτησης, εκτός από τις 
περιπτώσεις α' και β' της παραγράφου 1 του άρθρου 12 του παρόντος, 
για τις οποίες η ανωτέρω προθεσμία ορίζεται σε σαράντα πέντε (45) 
ημέρες αρχίζοντας από τη λήψη της από την ΕΠΑΕ σύμφωνα με το άρ¬ 
θρο 16 του παρόντος πορίσματος. 

3. Η διακοπή καθορίζεται για χρονικό διάστημα από ένα (1) μέχρι έξι 
(6) μήνες για συμβόλαιο διάρκειας μέχρι δύο (2) χρόνια, ενώ για χρο¬ 
νικό διάστημα μέχρι και δώδεκα (12) μηνών για συμβόλαια διάρκειας 
πάνω από δύο (2) χρόνια. 

Άρθρο 18 

Απόφασης διακοπής - Αρμόδιο Όργανο 
Επαναφορά ισχύος 

1. Η διακοπή του συμβολαίου ενεργοποιείται με απόφαση της Επι¬ 
τροπής Επιλύσεως Οικονομικών Διαφορών Επαγγελματικού Ποδο¬ 
σφαίρου της ΕΠΑΕ σύμφωνα με τις σχετικές με αυτή διατάξεις. 

2. Στην απόφαση πρέπει να καθορίζεται αυτός που ευθύνεται για την 
διακοπή. 

3. Εάν απουσιάζει οποιοδήποτε από τα ενδιαφερόμενα μέρη κατά τη 
συζήτηση της αιτήσεως για διακοπή ή λύση του συμβολαίου, αυτή συζη- 
τείται σαν να ήταν παρόντα. 

Εάν απουσιάζουν και οι δύο, η συζήτηση ματαιώνεται. 

4. Το συμβόλαιο επαναφέρεται σε ισχύ αυτοδικαίως και χωρίς καμιά 
(άλλη διατύπωση αμέσως μόλις λήξει ο χρόνος της διακοπής, όπως και 
η έγγραφη δήλωση προς την ΕΠΑΕ του μέρους που δεν ευθύνεται - σχε¬ 
τικά με την επαναφροά της ισχύος αυτού - από τη δηλωμένη απ’ αυτόν 
πάνω στο έγγραφο ημεροχρονολογία. 

Άρθρο 19 

Διαδικασία λύσεως του συμβολαίου - 
Υποβιβασμός ομάδας από Γ' Εθνική σε Ερασιτεχνική Κατηγορία 

1. Σε περίπτωση καταγγελίας για τη λύση του συμβολαίου, αυτή 
απευθύνεται εγγράφως κατά τού άλλου μέρους, σε κάθε δε περίπτωση ο 
καταγγέλων κοινοποιεί αντίγραφο αυτής στην ΕΠΑΕ η οποία αποφασί¬ 
ζει αιτιολογημένα το αργότερο μέσα σε προθεσμία είκοσι πέντε (25) 
ημερών από τη λήψη του εγγράφου της καταγγελίας από αυτή, εκτός 
από την περίπτωση στ' του άρθρου 9 του παρόντος κανονισμού, για την 
οποία η προθεσμία ορίζεται σε σαράντα πέντε (45) ημέρες, αρχίζοντας 
από τη λήψη από την ΕΠΑΕ του κατά το άρθρο 16 του παρόντος πορί¬ 
σματος. Ειδικά στην περίπτωση λύσης του συμβολαίου για λόγο που 
αναφέρεται στο εδάφιο ε’ του άρθρου 13 του παρόντος κανονισμού η 
σχετική αίτηση του ποδοσφαιριστή εισάγεται προς συζήτηση μέσα σε 
δέκα (10) ημέρες από την υποβολή της, η συζήτηση αυτή δεν αναβάλε- 
ται εκτός και αν αυναινεί ο ποδοσφαιριστής, η δε σχετική απόφαση εκδί- 
δεται μέσα σε πέντε (5) ημέρες από τη συζήτηση της αίτησης. 

2. Οι διατάξεις του δεύτεορυ εδαφίου της παρ. 1 του άρθρου 12 και 
του άρθρου 13 του παρόντος έχουν εφαρμογή και στην προκειμένη περί¬ 
πτωση. 

3. Ειδικότερα, προκειμένου για τη λύση του συμβολαίου με κοινή συ¬ 
ναίνεση των ενδιαφερομένων μερών η λύση ανατρέχει στην ημερομηνία 
κατάθεσης της σχετικής συμφωνίας στην ΕΠΑΕ με συστημένη ταχυ¬ 
δρομική επιστολή. 

4. Σε περίπτωση υποβιβασμού της ΠΑΕ ή Σωματείου από τη Γ' 
Εθνική κατηγορία ο ποδοσφαιριστής εξακολουθεί να ανήκει στη δύναμη 
του Σωματείου του, επανακτώντας την ερασιτεχνική του ιδιότητα. 

Σε περίπτωση επανόδου στην Γ' Εθνική κατηγορία και εφόσον το 
Σωματείο επιθυμεί τη διατήρηση του ποδοσφαιριστή στη δύναμή του 
έχει την υποχρέωση να καταστήσει αυτόν επαγγελματία για το υπολει- 
πόμενο διάστημα που προβλεπόταν στο συμβόλαιό του, συνυπολογιζο- 
μένου και του χρονικού διαστήματος που η ομάδα αγωνιζόταν σε ερασι¬ 
τεχνική κατηγορία μετά τον υποβιβασμό της από τη Γ' Εθνική. Σε αντί¬ 
θετη περίπτωση ο ποδοσφαιριστής καθίσταται ελεύθερος, να εγγραφεί 
σε ομάδα της αρεσκείας του. 

Η ανάκτηση της ερασιτεχνικής ιδιότητας από τον επαγγελματία πο¬ 
δοσφαιριστή σε περίπτωση υποβιβασμού της ΠΑΕ ή του Σωματείου από 
τη Γ’ Εθνική Κατηγορία στην ερασιτεχνική κατηγορία από πλευράς 
χρονικής δεσμεύσεως δεν καθιστά με οποιοδήποτε τρόπο δυσμενέστερη 
τη θέση του ποδοσφαιριστή, ο οποίος δεν είναι δυνατόν να δεσμευτεί για 
χρόνο μεγαλύτερο από το χρόνο της ισχύουσας συμβάσεώς του. 

Σε περίπτωση λήξεως της διάρκειας της συμβάσεώς κατά τον χρόνο 
που το σωματείο αγωνίζεται στην ερασιτεχνική κατηγορία λόγω υποβι¬ 
βασμού ο ποδοσφαιριστής καθίσταται αυτοδίκαια ελεύθερος από τη 
λήξη της συμβάσεώς του. 

Ποδοσφαιριστές των οποίων τα συμβόλαια λήγουν κατά τον χρόνο 
που υποβιβάζεται η ομάδα τους από επαγγελματική κατηγορία σε ερα¬ 
σιτεχνική κατηγορία, μένουν ελεύθεροι ανεξάρτητα από το χρόνο επικύ¬ 
ρωσης της βαθμολογίας. Σαν λήξη του συμβολαίου τους νοείται η αρ¬ 
χική λήξη και όχι το δικαίωμα ανανεώσεως. 

ΚΕΦΑΛΑΙΟ Δ' 

ΑΠΟΔΟΧΕΣ ΕΠΑΓΓΕΛΜΑΤΙΩΝ ΠΟΔΟΣΦΑΙΡΙΣΤΩΝ 
Άρθρο 20 

Καθορισμός αποδοχών των ποδοσφαιριστών 

1. Με την επιφύλαξη των διατάξεων των επομένων παραγράφων, οι 
τακτικές αποδοχές και οι έκτακτες παροχές των επαγγελματιών και 
ημιεπαγγελματιών ποδοσφαιριστών καθορίζονται ελεύθερα με το συμ¬ 
βόλαιο που υπογράφεται μεταξύ αυτών και της αντίστοιχης ΠΑΕ. 

2. Τα κατώτατα όρια των τακτικών μηνιαίων αποδοχών των επαγ¬ 
γελματιών ποδοσφαιριστών καθώς και των ημιεπαγγελματιών ποδο¬ 
σφαιριστών της Α' Εθνικής Κατηγορίας είναι τα ορισθέντα με την υπ’ 
αριθ. 36945/24.12.1990 απόφαση της Υφυπουργού Πολιτισμού 
(ΦΕΚ 160 Β'). 

Τα ανωτέρω όρια προσαυξάνονται από 1ης Ιουλίου 1992 κατά 

10%. 

Τα κατώτατα όρια των τακτικών μηνιαίων αποδοχών των ημιεπαγ¬ 
γελματιών ποδοσφαιριστών Β' και Γ' Εθνικής κατηγορίας ορίζονται ίσα 
με ποσοστό 60% των κατωτάτων τακτικών αποδοχών των επαγγελ¬ 
ματιών ποδοσφαιριστών της αντίστοιχης κατηγορίας. Σε περίπτωση 
υποβιβασιμού της ομάδας οι τακτικές αποδοχές μπορούν να μειωθούν 
μέχρι του ορίου των μηνιαίων αποδοχών που προβλέπεται για κάθε κα¬ 
τηγορία του Πρωταθλήματος. 

3. Τα κατώτατα και ανώτατα όρια των εκτάκτων παροχών των πο¬ 
δοσφαιριστών (πριμς αγώνων) καθορίζονται σύμφωνα με τις διατάξεις 
του άρθρου 20 του Ν. 1958/91. 

4. Στους επαγγελματίες και ημιεπαγγελματίες ποδοσφαιριστές πα¬ 
ρέχεται ως δώρο Χριστουγέννων χρηματικό ποσό ίσο προς τις τακτικές 
μηναίες αποδοχές τους, ως δώρο δε Πάσχα και επίδομα αδείας, χρημα¬ 
τικό ποσό ίσο προς το μισό των τακτικών μηνιαίων αποδοχών τους. 

5. Σε κάθε παραστατατικό στοιχείο (απόδειξη) που εκδίδει η ΠΑΕ 
κατά τις πληρωμές των ποδοσφαιριστών της αναγράφεται, με ποινή 
ακυρότητας της πληρωμής, η αιτία για την οποία γίνεται η πληρωμή 
στον ποδοσφαιριστή. 


Άρθρο 21 

Έξοδα μετακινήσεως κ.λπ. 

1. Οι πάσης φύσεως δαπάνες για την μετακίνηση διαμονή και δια¬ 
τροφή των επαγγελματιών κατά τους αγώνες (επισήμους ή φιλικούς) 
της ΠΑΕ βαρύνουν αποκλειστικά αυτή. 

2. Οι επαγγελματίες ποδοσφαιριστές δεν δικαιούνται πρόσθετης 


αμοιβής για τις εκτός έδρας μετακινήσεις και διανυκτερεύσεις τους. 

Άρθρο 22 

Παρακράτηση αμοιβών ποδοσφαιριστών κ.λπ. 

1. Οι ΠΑΕ κατά την εξόφληση των μηνιαίων αποδοχών (τακτικών - 
εκτάκτων) των ποδοσφαιριστών τους παρακρατούν τις κατά τη διάρκεια 
του μήνα τυχόν απαιτήσεις τους κατά αυτών συνεπεία τελεσίδικης επι¬ 
βολής χρηματικών ποινών (προστίμων). 

2. Επίσης οι ΠΑΕ παρακρατούν: 

α) το ασφάλιστρο που αναλογεί σε κάθε ποδοσφαιριστή σε εφαρμογή 
του άρθρου 23 του Ν. 1958/1991 και το αποδίδουν μέσα σ’ ένα μήνα 
στην ΕΠΑΕ. 

β) ποσοστό 3% από μεταγραφές ή ανανεώσεις συμβολαίων των πο¬ 
δοσφαιριστών ως συνδρομές υπέρ του ΠΣΑΠ και υπέρ του Ταμείου αλ¬ 
ληλοβοήθειας αυτών. 

3. Η ΕΠΑΕ παρακρατεί από τις εισπράξεις των ραδιοτηλεοπτικών 
δικαιωμάτων των ΠΑΕ ποσοστό 2% υπέρ του Ταμείου (αλληλοβοή¬ 
θειας των ποδοσφαιριστών από τη σύστασή του, και το αποδίδει σ’ αυτό 
μέσα σ’ ένα μήνα. 

4. Η ΕΠΟ αποδίδει στο Ταμείο αλληλοβοήθειας των ποδοσφαιρι¬ 
στών από τη σύστασή του, ποσοστό 2% επί των κάθε είδους εισπράξεων 
αυτής από τις δραστηριότητες των Εθνικών Ομάδων. 

Άρθρο 23 

Διακοπές - Εβδομαδιαία ανάπαυση ποδοσφαιριστών 
Επιμόρφωση αυτών 
(Άρθρο 22, Ν. 1958/1991) 

1. Οι επαγγελματίες ποδοσφαιριστές δικαιούνται ετήσιας άδειας τεσ¬ 
σάρων (4) εβδομάδων σε χρόνο που καθορίζεται από την ΠΑΕ ανάλογα 
με τις αγωνιστικές υποχρεώσεις τους. 

Κατά το χρόνο της άδειας καταβάλλονται στον ποδοσφαιριστή οι τα¬ 
κτικές αποδοχές αυτού καθώς και το επίδομα αδείας. 

2. Η κατά την προηγουμένη παράγραφο άδεια είναι συνεχής. 

Σε περίπτωση που η ΠΑΕ ήθελε ανακαλέσει τον ποδοσφαιριστή κατά 
τη διάρκεια της άδειάς του έχει την υποχρέωση να καταβάλλει σ’ αυτόν 
τις δαπάνες της μετακίνησής του αυτής και να του χορηγήσει αριθμό 
ημερών αδείας ίσο προς το χρόνο της διακοπής. 

3. Η ΠΑΕ οφείλει να χορηγεί στους ποδοσφαιριστές της, εβδομα¬ 
διαία ανάπαυση 24 συνεχών ωρών, σε χρόνο που αγωνιστικές υποχρε¬ 
ώσεις της ομάδας το επιτρέπουν. 

4. Επίσης οι ΠΑΕ με την συνεργασία του ΠΣΑΠ υποχρεούνται να 
διοργανώνουν, περιοδικά, ομιλίες με σκοπό την επιμόρφωση των ποδο¬ 
σφαιριστών σχετικά με τα δικαιώματα και τις υποχρεώσεις τους που 
απορρέουν από τον παρόντα κανονισμό και κάθε άλλη σχετική διάταξη 
της ισχύουσας νομοθεσίας. 

5. Επίσης σεμινάρια επιμόρφωσης των ποδοσφαιριστών οφείλει να 
οργανώνει και η ΕΠΑΕ με βάση πρόγραμμα που καταρτίζει η ίδια. 

Οι ΠΑΕ είναι υποχρεωμένες να διαθέτουν όλους τους ποδοσφαιριστές 
τους γι’ αυτό το σκοπό. Αδικαιολόγητη μη προσέλευση σ’ αυτά τα σεμι¬ 
νάρια ποδοσφαιριστή τιμωρείται από το Δικαιοδοτικό Όργανο της 
ΕΠΑΕ με ποινή αποκλεισμού του ποδοσφαιριστή για δύο (2) τουλάχι¬ 
στον αγωνιστικές ημέρες 

6. Ο ΠΣΑΠ διοργανώνει ετήσια γιορτή του ποδοσφαιριστή μία Τε¬ 
τάρτη πριν από την έναρξη του πρωταθλήματος Α' εθνικής κατηγορίας. 
Κατά την ημέρα αυτή δεν επιτρέπεται η διεξαγωγή αγώνων μεταξύ 
ΠΑΕ. 


Άρθρο 24 - 

Επίλυση οικονομικών διαφορών 

1. Οι προκύπτουσες οικονομικές διαφορές από τις σχέσεις των ΠΑΕ 
με τους ποδοσφαιριστές τους, επιλύονται από την Επιτροπή Επίλυσης 
Οικονομικών Διαφορών Επαγγελματικού Ποδοσφαίρου της ΕΠΑΕ, 
κατά τις διατάξεις που διέπουν αυτήν. 

2. Η επίλυση των κατά την προηγούμενη παράγραφο διαφορών πρέ¬ 
πει να επιδιώκεται από τους ενδιαφερομένους το αργότερο μέχρι την 
30η Αυγούστου κάθε έτους. Η προθεσμία αυτή είναι αποκλειστική. Αν 
παρέλθει άπρακτη, κάθε σχετική αξίωση παραγράφεται εκτός κι αν μέ¬ 
χρι την ίδια ημερομηνία χωρήσει εξώδικος διακανονισμός της διαφοράς 
μεταξύ ΠΑΕ και ποδοσφαιριστή. 

3. Τα σύμφωνα με τη διαδικασία του παρόντος άρθρου επιδικαζό¬ 
μενα από την ΕΕΟΔΕΠ τελεσιδίκως χρηματικά ποσά υπέρ των ποδο- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3613 


σφαιριστών, καταβάλλονται από την υπόχρεη ΠΑΕ μέσα σε δέκα (10) 
ημέρες το αργότερο, από την κοινοποίηση της σχετικής απόφασης. Αν 
περάσει άπρακτη η προθεσμία αυτή η ΕΠΑΕ, ύστερα από αίτηση του 
ποδοσφαιριστή, παρακρατεί από το ποσοστό του ΠΡΟ-ΠΟ σε βάρος της 
υπόχρεης ΠΑΕ το αντίστοιχο ποσό και το αποδίδει στον ποδοσφαιριστή. 

4. Τυχόν προσφυγή των διαδίκων στα πολιτικά δικαστήρια δεν ανα¬ 
στέλλει· την καταβολή των επιδικασθέντων ποσών από τα αρμόδια 
αθλητικά όργανα. 

ΚΕΦΑΛΑΙΟ Ε’ 

ΚΑΘΗΚΟΝΤΑ ΕΠΑΓΓΕΛΜΑΤΙΩΝ ΠΟΔΟΣΦΑΙΡΙΣΤΩΝ - 
ΚΥΡΩΣΕΙΣ 

Άρθρο 25 

Καθήκοντα ποδοσφαιριστών 
Οι επαγγελματίες ποδοσφαιριστές υποχρεοϋνται: 
α) να τηρούν τις διατάξεις τεχνικού, αθλητικού και πειθαρχικού χα¬ 
ρακτήρα, οι οποίες κοινοποιούνται σε αυτούς από τις ΠΑΕ στις οποίες 
ιανήκουν. 

β) να μην ασκούν άλλη αθλητική ή επαγγελματική δραστηριότητα 
χωρίς ειδική γι’ αυτό άδεια της ΠΑΕ στην οποία ανήκουν, με εξαίρεση 
τη συμμετοχή σε εκδηλώσεις του ΠΣΑΠ. 

γ) να συμμετέχουν, με εξαίρεση τις περιπτώσεις ασθένειας ή ατυχή¬ 
ματος, πιστοποιούμενες από το γιατρό της ΠΑΕ, σε όλες τις προπονή¬ 
σεις σε ώρες και σε τόπους που ορίζονται από την ΠΑΕ καθώς και σε 
όλους τους αγώνες (επισήμους ή φιλικούς) της ΠΑΕ ανεξάρτητα από 
τον τόπο που γίνονται αυτοί (εσωτερικό ή εξωτερικό). 

δ) να διαφυλάσσουν το καλό όνομα της ΠΑΕ που ανήκουν και του πο¬ 
δοσφαίρου γενικότερα. Ο ποδοσφαιριστής έχει την υποχρέωση να αντι¬ 
μετωπίζει με σοβαρότητα και υπευθυνότητα τα μέσα μαζικής ενημέρω¬ 
σης. Ο ποδοσφαιριστής οφείλει, οσάκις οι περιστάσεις το επιτρέπουν να 
ενημερώνει την ΠΑΕ για την πρόθεσή του να δώσει συνέντευξη ή να μι¬ 
λήσει δημόσια, ώστε να δίδεται στην ΠΑΕ η ευκαιρία να συζητεί μαζί 
του τα θέματα στα οποία θα αναφερθεί, αν το θεωρεί σκόπιμο. 

ε) να χρησιμοποιούν τα καθοριζόμενα από την Εταιρεία μέσα μεταφο¬ 
ράς (ξηράς, θαλάσσης, αέρος). 

στ) να εκλεγούν το δεύτερο δεκαπενθήμερο του Αυγούστου κάθε 
έτους τρεις (3) υποψήφιους μεταξύ των συμπαικτών τους για την αρχη¬ 
γία της Ομάδας. 

Η ΠΑΕ έχει την υποχρέωση να ορίσει ένα από αυτούς σαν αρχηγό 
της ομάδας και τους άλλους δύο αναπληρωτές του. 

Άρθρο 26 

Κυρώσεις 

1. Ποδοσφαιριστής, ο οποίος παραβαίνει τα καθήκοντά του έναντι 
της ΠΑΕ στην οποία ανήκει, τιμωρείται αναλόγως της βαρύτητας της 
περιστάσεως και μετά προηγούμενη κλήση σε απολογία με μία από τις 
ακόλουθες ποινές: 

α) Επίπληξη 
β) Πρόστιμο 

γ) Διακοπή του Συμβολαίου 
δ) Λύση του Συμβολαίου 

ε) Οριστική διαγραφή από το Μητρώο Επαγγελματιών Ποδοσφαιρι¬ 
στών. 

2. Οι ποινές της επίπληξης και του προστίμου επιβάλλονται από το 
Διοικητικό Συμβούλιο της Εταιρείας ή από άλλο εντεταλμένο όργανο 
αυτής και ανακοινώνεται στον ενδιαφερόμενο ποδοσφαιριστή εντός δέκα 
(10) ημερών από της λήψεως της σχετικής αποφάσεως. 

3. Το κατά την προηγούμενη παράγραφο κάθε φορά επιβαλλόμενο 
πρόστιμο, δεν δύναται να είναι ανώτερο του 20% των Τακτικών μη¬ 
νιαίων αποδοχών του ποδοσφαιριστή. Πρόστιμα ανωτέρου ποσού επι¬ 
βάλλονται, μετά από πρόταση της Εταιρείας, από την Επιτροπή Επίλυ¬ 
σης Οικονομικών Διαφορών Επαγγελματικού Ποδοσφαίρου της ΕΠΑΕ, 
δεν δύναται όμως, να υπερβαίνουν το 50% των τακτικών μηνιαίων 
αποδοχών του ποδοσφαιριστή. 

4. Οι ποινές διακοπής και λύσεως του Συμβολαίου επιβάλλονται 
κατά τα οριζόμενα στα άρθρα 12 επ. του Κεφαλαίου Γ' του παρόντος 
κανονισμού. 

5. Η ποινή της οριστικής διαγραφής από το Μητρώο Επαγγελμα¬ 
τιών Ποδοσφαιριστών επιβάλλεται κατά τα οριζόμενα στο άρθρο 28 του 
παρόντος Κανονισμού. 


6. Κατά των αποφάσεων της παρ. 2 του παρόντος άρθρου επιτρέπε¬ 
ται προσφυγή του Ποδοσφαιριστή ενώπιον της Επιτροπής Επίλυσης Οι¬ 
κονομικών Διαφορών Επαγγελματικού Ποδοσφαίρου της ΕΠΑΕ, η 
οποία ασκείται ενός δέκα (10) ημερών από της κοινοποίησης σε αυτόν 
της σχετικής απόφασης. 

7. Κατά των αποφάσεων της Επιτροπής Επίλυσης Οικονομικών Δια¬ 
φορών Επαγγελματικού Ποδοσφαίρου των κατ’ εφαρμογή του παρό¬ 
ντος άρθρου εκδιδόμενου σε πρώτο βαθμό, επιτρέπεται προσφυγή κατά 
τις ειδικές διατάξεις που διέπουν αυτήν. 

Άρθρο 27 

Μείωση αποδοχών των Ποδοσφαιριστών 
σε περίπτωση αποκλεισμού τους από τους αγώνες 

Σε περίπτωση αποκλεισμού του ποδοσφαιριστή από τους αγώνες, 
που επιβλήθηκε από τις αρμόδιες ποδοσφαιρικές αρχές κατά τις κείμε¬ 
νες διατάξεις, η Εταιρεία δικαιούται να παρακρατεί την ολική αμοιβή 
αυτού που αναλογεί στο χρόνο διάρκειας του αποκλεισμού από τους 
αγώνες. 

2. Η Εταιρία οφείλει να γνωστοποιήσει στον ενδιαφερόμενο ποδο¬ 
σφαιριστή αυτή της την απόφαση, εντός δέκα (10) ημερών από της λή- 
ψέως της. 

3. Κατά της αποφάσεως αυτής επιτρέπεται προσφυγή ενώπιον της 
Επιτροπής Επίλυσης Οικονομικών Διαφορών Επαγγελματικού Ποδο¬ 
σφαίρου, εντός δέκα (10) ημερών από της κοινοποιήσεώς της. 

Άρθρο 28 

Οριστική διαγραφή Ποδοσφαιριστή από το Μητρώο 
Επαγγελματιών Ποδοσφαιριστών 

1. Η ποινή της προσωρινής μέχρι ένα έτος ή της οριστικής διαγραφής 
του ποδοσφαιριστή από το Μητρώο Επαγγελματιών Ποδοσφαιριστών, 
επιβάλλεται στις εξής περιπτώσεις: 

α) Για παράβαση των καθηκόντων του έναντι της ΠΑΕ στην οποία 
ανήκει, που χαρακτηρίζεται από τη φύση του παραπτώματος ως ιδιαί¬ 
τερα σοβαρή που δεν αρμόζει στις υποχρεώσεις που οφείλει ως επαγγελ- 
ματίας ποδοσφαιριστής ή να συνιστά δυσφήμιση του αθλήματος του πο¬ 
δοσφαίρου. 

β) Για παράβαση των άρθρων 58 και 60 του Ν. 75/75. 

γ) Για παράβαση που προβλέπεται από το άρθρο 30 του ΚΑΠ. 

2. Η ποινή της προηγούμενης παραγράφου επιβάλλεται από το Δι- 
καιοδοτικό Όργανο της ΕΠΑΕ. 

ΚΕΦΑΛΑΙΟ ΣΤ' 

ΥΠΟΧΡΕΩΣΕΙΣ ΠΑΕ ΚΑΙ ΕΠΑΓΓΕΛΜΑΤΙΩΝ ΠΟΔΟΣΦΑΙΡΙ¬ 
ΣΤΩΝ 

ΕΝΑΝΤΙ ΕΘΝΙΚΩΝ ΟΜΑΔΩΝ 
Άρθρο 29 

Κυρώσεις από τη συμμετοχή Επαγγελματιών 
Ποδοσφαιριστών στις Εθνικές Ομάδες 

1. Οι ΠΑΕ είναι υποχρεωμένες να θέτουν στη διάθεση της ΕΠΟ τους 
ποδοσφαιριστές τους για τη συμμετοχή αυτών στους πάσης φύσεως 
αγώνες και προπονήσεις των Εθνικών Ομάδων. 

2. Η αδικαιολόγητη άρνηση προσφοράς των υπηρεσιών αυτών προς 
την Εθνική Ομάδα, τιμωρείται με απόφαση του Διοικητικού Συμβου¬ 
λίου της ΕΠΟ με ποινή αποκλεισμού, από τους επίσημους αγώνες της 
ΠΑΕ στην οποία ανήκει ο ποδοσφαιριστής, τριών (3) αγωνιστικών ημε¬ 
ρών. 

Σε περίπτωση υποτροπής, η παραπάνω ποινή διπλασιάζεται. 

3. Ποδοσφαιριστής ο οποίος αποκλείσθηκε από την Εθνική ομάδα 
λόγω τραυματισμού του ή ασθένειας δεν δύναται να μετάσχει σε αγώνα 
της ΠΑΕ στην οποία ανήκει, προ της παρέλευσης οκτώ (8) ημερών από 
τον αγώνα της Εθνικής Ομάδας στον οποίο δε μετέσχε για την πιο πάνω 
αιτία. 

Η τυχόν συμμετοχή αυτού σε αγώνα της Εταιρείας του, συνιστά αντι¬ 
κανονική συμμετοχή που τιμωρείται και αυτεπάγγελτα από την ΕΠΑΕ. 

Εξαιρούνται οι ποδοσφαιριστές, οι οποίοι δεν αγωνίσθηκαν με την 
Εταιρία τους λόγω τραυματισμού ή ασθένειας σε αγώνα πρωταθλήμα¬ 
τος ή Κυπέλλου αμέσως προηγούμενου του αγώνα της Εθνικής Ομά¬ 
δας. 

Άρθρο 30 

Κάλυψη Επαγγελματιών Ποδοσφαιριστών 
σε .περίπτωση τραυματισμού 

Σε περίπτωση τραυματισμού Επαγγελματία ποδοσφαιριστή σε αγώ¬ 
νες ή προπονήσεις της Εθνικής Ομάδας και εξ αιτίας αυτού συντρέχουν 
οι προϋποθέσεις διακοπής της ισχύος του συμβολαίου, οι παρεπόμενες 
υποχρεώσεις και οι προς τον ποδοσφαιριστή οφειλόμενες δια του συμβο¬ 
λαίου τακτικές παροχές καταβάλλονται κατά το διάστημα της από το 
λόγο αυτό διακοπής, εξ ολοκλήρου από την ΕΠΟ. 

Στην περίπτωση αυτή η ΕΠΟ υποχρεούται στην καταβολή και των 
εκτάκτων παροχών τις οποίες θα απελάμβανε κατά το παραπάνω χρο¬ 
νικό διάστημα ο ποδοσφαιριστής αγωνιζόμενος στους αγώνες της ΠΑΕ 
στην οποία ανήκει. 

Επίσης, η ΕΠΟ αναλαμβάνει την υποχρέωση ασφάλισης των ποδο¬ 
σφαιριστών των Εθνικών Ομάδων για την κάλυψη των εξ ατυχημάτων 
κινδύνων ανικανότητας κατά τους αγώνες των εθνικών ομάδων. 

Άρθρο 31 
Σύσταση Επιτροπών 

1. Στην ΕΠΑΕ συνιστώνται οι ακόλουθες επιτροπές: 

α) Επιτροπή Μόρφωσης και Επαγγελματικής Κατάρτισης των Πο¬ 
δοσφαιριστών (ΕΜΕΚΑΠ). Έργο της Επιτροπής αυτής είναι η προς το 
σκοπό της ενθάρρυνσης του ποδοσφαιριστή να συνεχίσει τη μόρφωση και 
την εκπαίδευσή του για μια μεταγενέστερη μετά τη λήξη της ποδοσφαι¬ 
ρικής του δραστηριότητας, επαγγελματική απασχόλησή του, παροχή 
συμβουλών πάνω σε θέματα θεωρητικής και επαγγελματικής κατάρτι¬ 
σης, η μέριμνα για την οργάνωση προγραμμάτων μαθημάτων επαγ¬ 
γελματικής κατάρτισης του ποδοσφαιριστή στους κόλπους της ΕΠΟ ή 
της ΕΠΑΕ ή Δημοσίων ή Ιδιωτικών Εκπαιδευτικών φορέων, όπως επί¬ 
σης η μέριμνα για την οργάνωση προγραμμάτων χρηματοδότησης των 
ανωτέρω σκοπών δια της εξευρέσεως των αναγκαίων χώρων από πη¬ 
γές εντός και εκτός ποδοσφαίρου και ιδία δια της αξιοποιήσεως ανάλο¬ 
γων προγραμμάτων της Ευρωπαϊκής Οικονομικής Κοινότητας. 

β) Επιτροπή Εκπαίδευσης και Τεχνικής Κατάρτισης των Ποδοσφαι¬ 
ριστών (ΕΕΤΚΑΠ),' έργο της οποίας είναι η κατάρτιση των προγραμ¬ 
μάτων εκπαίδευσης των εκπαιδευομένων ποδοσφαιριστών των ΠΑΕ, ο 
συντονισμός και η παρακολούθηση της εφαρμογής τους, η συνεργασία 
με τους σχολικούς φορείς προκειμένου για ποδοσφαιριστές - μαθητές 
καθώς και η αντιμετώπιση κάθε ζητήματος που ανακύπτει κατά την εκ¬ 
παίδευση των εκπαιδευομένων ποδοσφαιριστών. 

γ) Επιτροπή Διαπραγματεύσεων Επαγγελματικού Ποδοσφαίρου 
(ΕΔΕΠ), έργο της οποίας είναι η σε μόνιμη βάση μελέτη - εισήγηση 
προς το Δ.Σ. της ΕΠΑΕ για την αντιμετώπιση κάθε ζητήματος που 
ανακύπτει από την εφαρμογή των διατάξεων του παρόντος κανονισμού 
καθώς και του κανονισμού αρ. 1 «Εγγραφές - Μετεγγραφές Επαγγελ¬ 
ματιών Ποδοσφαιριστών κ.λπ.». 

2. Τα κάθε είδους θέματα που αφορούν στη σύνθεση, συγκρότηση, 
θητεία και γενικά στην οργάνωση και λειτουργία των Επιτροπών του 
παρόντος άρθρου ρυθμίζονται από εσωτερικό για κάθε επιτροπή κανονι¬ 
σμό που καταρτίζεται από το Δ.Σ. της ΕΠΑΕ, ύστερα από γνώμη του 
Δ.Σ. του ΠΣΑΠ. 


Άρθρο 32 

Προϋποθέσεις ομαδικής αποχής 

1. Απαραίτητη προϋπόθεση για την προσφυγή των ποδοσφαιριστών 
σε ομαδική αποχή από την εκτέλεση των υποχρεώσεών τους έναντι των 
ΠΑΕ είναι η εξάντληση των διαδικασιών προσφυγής στα αρμόδια αθλη¬ 
τικά όργανα. 

2. Παράβαση της ανωτέρω υποχρέωσης συνεπάγεται τη λύση του 
συμβολαίου ύστερα από αίτηση της οικείας ΠΑΕ. Στην περίπτωση αυτή 
ο ποδοσφαιριστής δεν μπορεί να μετεγγραφεί σε άλλη ΠΑΕ ή Σωματείο 
έστω και ως ερασιτέχνης, πριν περάσει ένα (1) έτος από τη λύση του 
συμβολαίου. 

Άρθρο 33 

Έναρξη ισχύος - καταγγελία 

1. Ο παρών κανονισμός αποτελεί σύμβαση μεταξύ ΕΠΟ - ΕΠΑΕ και 
ΠΣΑΠ, αρχίζει δε η ισχύς του μετά την έγκρισή του από τον αρμόδιο 
για θέματα αθλητισμού Υπουργό και τη δημοσίευσή του στην Εφημε¬ 
ρίδα της Κυβερνήσεως. 

2. Η καταγγελία του ανωτέρω Κανονισμού χωρεί σύμφωνα με τις 
διατάξεις του άρθρου 21 του Ν. 1958/1991. 

Η παρών Κανονισμός να δημοσιευθεί στην Εφημερίδα της Κυβερνή¬ 
σεως. 

Αθήνα, 4 Ιουνίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
- ψ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 4 ) 

Στην Υπουργική απόφαση αριθμ. 13914/18.6.1991 «Κύρωση του 
Κανονισμού Εσωτερικής Υπηρεσίας του Διοικητικού Πρωτοδικείου 
Αθηνών», που δημοσιεύθηκε στο ΦΕΚ 566/25.7.1991 (τ.Β’) επιφέρο- 
νται οι πιο κάτω διορθώσεις: 

1) Στον τίτλο της ανωτέρω αποφάσεως από το λανθασμένο «Κύρωση 
του Κανονισμού Εσωτερικής Υπηρεσίας του Πρωτοδικείου Αθηνών» 
στο σωστό «Κύρωση του Κανονισμού Εσωτερικής Υπηρεσίας του Διοι¬ 
κητικού Πρωτοδικείου Αθηνών». 

2) Στο ΜΕΡΟΣ ΠΡΩΤΟ άρθρο 1: από το λανθασμένο «Τμήμα συνε¬ 
δριάσεων» στο σωστό : «Τμήματα συνεδριάσεων». 

3. Στο ΜΕΡΟΣ ΠΡΩΤΟ άρθρο3: α) από το λανθασμένο: «Τμήμα 
11ο πρώτη και τρίτη εργάσιμη Δευτέρα κάθε μήνα ώρα συνεδριάσεως 
μονομελούς 10 π.μ. και τριμελούς 11 π.μ. στο σωστό: «Τμήμα 11ο 
πρώτη και τρίτη εργάσιμη Δευτέρα κάθε μήνα ώρα συνεδριάσεως μονο¬ 
μελούς 10 π.μ. και Τριμελούς 1 μ.μ. 

β) Από το λανθασμένο: «Τμήμα 21ο δεύτερη και τέταρτη εργάσιμη 
Δευτέρα κάθε μήνα ώρα συνεδριάσεως μονομελούς 12 μεσ. και τριμε¬ 
λούς 12 μεσ. στο σωστό «Τμήμα 21ο δεύτερη και τέταρτη εργάσιμη 
Δευτέρα κάθε μήνα ώρα συνεδριάσεως μονομελούς 10 π.μ. και Τριμε¬ 
λούς 12 μεσ.». 

4. Στο ΜΕΡΟΣ ΔΕΥΤΕΡΟ άρθρο 8 περίπτωση ΣΤ: από το λανθα¬ 
σμένο «ν.δ. 3323/19055» στο σωστό «ν.δ. 3323/1955». 

5. Στο ΜΕΡΟΣ ΤΕΤΑΡΤΟ άρθρο 14: από το λανθασμένο «εκτελε- 
στήριο τύπου» στο σωστό «Εκτελεστήριο τύπο». 

(Από το Υπουργείο Δικαιοσύνης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



